sukhrobnurali/uzbek-legal-corpus huggingface dataset:
Oʻzbekiston Respublikasining “Qimmatli qogʻozlar va fond birjasi toʻgʻrisida”gi Qonuni 1-moddasi uchinchi qismining oʻzbek va rus tili matnlaridagi nomuvofiqlikni bartaraf etish toʻgʻrisidagi taklifni Oliy Majlisga taqdim etish haqida
(constitution, 2004-07-20)

Oʻzbekiston Respublikasi Konstitutsiyaviy sudi rais M. Abdusalomov, sudyalar U. Bozorov, G. Pirjanov va S. Hakimovadan iborat tarkibda, Oʻzbekiston Respublikasi Konstitutsiyasining 82-moddasi va “Oʻzbekiston Respublikasining Konstitutsiyaviy sudi toʻgʻrisida”gi Qonunning 10-moddasiga amal qilgan holda Oʻzbekiston Respublikasining “Qimmatli qogʻozlar va fond birjasi toʻgʻrisida”gi Qonuni 1-moddasi uchinchi qismining oʻzbek va rus tili matnlaridagi nomuvofiqlikni bartaraf etish toʻgʻrisidagi taklifni Oliy Majlisga taqdim etish haqidagi ishni ochiq sud majlisida koʻrib chiqdi. Ishni koʻrishga Oʻzbekiston Respublikasi Konstitutsiyaviy sudining sudyalari U. Bozorov, G. Pirjanov va S. Hakimovalar tomonidan aniqlangan Oʻzbekiston Respublikasining “Qimmatli qogʻozlar va fond birjasi toʻgʻrisida”gi Qonunining 1-moddasi uchinchi qismidagi oʻzbek va rus tili matnlaridagi nomuvofiqlik va “Oʻzbekiston Respublikasining Konstitutsiyaviy sudi toʻgʻrisida”gi Qonunning 19-moddasiga asosan koʻrsatilgan tashabbusi asos boʻldi. Maʼruzachi-sudya S. Hakimovaning axborotini, Konstitutsiyaviy sud raisi M. Abdusalomov, sudyalar U. Bozorov, G. Pirjanovning fikrlarini eshitib, Oʻzbekiston Respublikasi Konstitutsiyaviy sudi quyidagilarni aniqladi: Oʻzbekiston Respublikasining “Qimmatli qogʻozlar va fond birjasi toʻgʻrisida”gi Qonuni 1-moddasi uchinchi qismiga asosan “Kiritilgan ulush shaklidan qatʼi nazar, qimmatli qogʻozlarning qiymati Oʻzbekiston Respublikasi pul birligida, ularni chiqarish shartlarida nazarda tutilgan hollarda esa — chet el valyutasida (aksiyalar boʻyicha — mulkni oʻtkazib berish yoʻli bilan ham) ifodalanadi va toʻlanadi” deb belgilangan. Ushbu modda uchinchi qismining rus tilidagi matniga koʻra: “Kiritilgan ulush shaklidan qatʼi nazar, qimmatli qogʻozlarning qiymati Oʻzbekiston Respublikasi pul birligida ifodalanadi va toʻlanadi, ularni chiqarish shartlarida nazarda tutilgan hollarda esa — chet el valyutasida (aksiyalar boʻyicha — mulkni oʻtkazib berish yoʻli bilan ham) toʻlanadi”. Qonunning 1-modda uchinchi qismi rus va oʻzbek matnlari bir-biriga nomuvofiqdir. Yuqorida bayon qilinganlarga asoslanib va “Oʻzbekiston Respublikasining Konstitutsiyaviy sudi toʻgʻrisida”gi Qonunining 25 va 26-moddalariga amal qilgan holda, Konstitutsiyaviy sud qaror qildi: Oʻzbekiston Respublikasining “Qimmatli qogʻozlar va fond birjasi toʻgʻrisida”gi Qonuni 1-moddasi uchinchi qismining oʻzbek va rus tili matnlaridagi nomuvofiqlikni bartaraf etish toʻgʻrisidagi taklif qonunchilik tashabbusi tartibida Oʻzbekiston Respublikasi Oliy Majlisiga taqdim etilsin.
OʻZBEKISTON RESPUBLIKASI OLIY VA OʻRTA MAXSUS TAʼLIM VAZIRLIGINING OʻRTA MAXSUS, KASB-HUNAR TAʼLIMI MARKAZI FAOLIYATINI TAKOMILLAShTIRISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Respublika davlat boshqaruvi organlari tizimini takomillashtirish toʻgʻrisida” 2003-yil 9-dekabrdagi PF-3358-son Farmonini bajarish va oʻrta maxsus, kasb-hunar taʼlimi tizimini yanada takomillashtirish maqsadida Vazirlar Mahkamasi qaror qiladi: 2. Oʻzbekiston Respublikasi Oliy va oʻrta maxsus taʼlim vazirligi, Oʻrta maxsus, kasb-hunar taʼlimi markazining Markaz huzurida Oʻrta maxsus, kasb-hunar taʼlimini rivojlantirish instituti negizida Oʻrta maxsus, kasb-hunar taʼlimi tizimi kadrlari malakasini oshirish va ularni qayta tayyorlash institutini tashkil etish toʻgʻrisidagi taklifi qabul qilinsin. Oʻzbekiston Respublikasi Oliy va oʻrta maxsus taʼlim vazirligi Moliya vazirligi, Mehnat va aholini ijtimoiy muhofaza qilish vazirligi bilan birgalikda 2004-yil 25-avgustgacha Oʻrta maxsus, kasb-hunar taʼlimi tizimi kadrlari malakasini oshirish va ularni qayta tayyorlash instituti Ustavini, tuzilmasini va shtat jadvalini belgilangan tartibda tasdiqlasin. 4. Vazirlar Mahkamasining “Vazirlar Mahkamasining “Viloyatlar va Toshkent shahar hokimliklari apparati tuzilmasini takomillashtirish toʻgʻrisida” 1997-yil 17-iyundagi 301-son qaroriga oʻzgartirishlar kiritish haqida” 1998-yil 26-fevraldagi 82-son qarori oʻz kuchini yoʻqotgan deb hisoblansin. 5. Vazirlar Mahkamasining 5-ilovaga muvofiq qarorlariga oʻzgartirish va qoʻshimchalar kiritilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Azizxoʻjayev zimmasiga yuklansin. 1. Vazirlar Mahkamasining “Akademik litseylar va kasb-hunar kollejlarini tashkil etish va ularning faoliyatini boshqarish toʻgʻrisida” 1998-yil 24-fevraldagi 77-son qarorida: 1-bandning ikkinchi—oʻn birinchi xatboshi, 4-bandning ikkinchi—sakkizinchi xatboshi chiqarib tashlansin; 3, 5-bandlar va qarorga 1, 1a, 2-ilovalar oʻz kuchini yoʻqotgan deb hisoblansin; 6-bandning ikkinchi xatboshidagi “Oʻzbekiston Respublikasi Oliy va oʻrta maxsus taʼlim vazirligi” soʻzlari “Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi” soʻzlari bilan almashtirilsin. 2. Vazirlar Mahkamasining “Davlat va xoʻjalik boshqaruvi respublika organlarining boshqaruv xodimlari sonini maqbullashtirish va qisqartirish toʻgʻrisida” 2004-yil 5-yanvardagi 1-son qaroriga 2-ilova 17-bandining “Markaziy apparat” satrida toʻrtinchi va beshinchi ustunlardagi “5” va “10” raqamlari chiqarib tashlansin, oltinchi ustundagi “46” raqami “58” raqami bilan almashtirilsin.
VAZIRLAR MAHKAMASINING “YURIDIK VA JISMONIY SHAXSLARNI ROʻYXATDAN OʻTKAZISH HAMDA ULAR TOMONIDAN SAVDO FAOLIYATI AMALGA OSHIRILISHINI TARTIBGA SOLISH CHORA-TADBIRLARI TOʻGʻRISIDA” 2002-YIL 26-NOYABRDAGI 407-SON QARORIGA OʻZGARTIRISHLAR KIRITISH HAQIDA
(resolution, 2025-12-16)

Yuridik va jismoniy shaxslarning ulgurji savdo qilish bilan bogʻliq faoliyatini tartibga solish maqsadida Vazirlar Mahkamasi qaror qiladi: 1. 2004-yil 1-avgustdan boshlab ulgurji savdo faoliyatini amalga oshirayotgan yuridik shaxslar eng kam oylik ish haqining kamida 4600 baravari miqdorida ustav fondiga ega boʻlishlari, undan eng kam oylik ish haqining kamida 1530 baravari miqdoridagisi pul mablagʻlari boʻlishi shartligi haqidagi tartib joriy etilsin. 2. Vazirlar Mahkamasining “Yuridik va jismoniy shaxslarni roʻyxatdan oʻtkazish hamda ular tomonidan savdo faoliyati amalga oshirilishini tartibga solish chora-tadbirlari toʻgʻrisida” 2002-yil 26-noyabrdagi 407-son qarorida (Oʻzbekiston Respublikasi QT, 2002-y., 11-son, 71-modda): 1-bandning ikkinchi xatboshidagi “6000” va “2000” raqamlari tegishli ravishda “4600” va “1530” raqamlari bilan almashtirilsin; Ulgurji va chakana savdo faoliyatini roʻyxatdan oʻtkazish va amalga oshirish tartibi toʻgʻrisida nizomning (qarorga ilova) 6-bandidagi “6000” va “2000” raqamlari tegishli ravishda “4600” va “1530” raqamlari bilan almashtirilsin. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda oʻn kun muddatda Vazirlar Mahkamasiga amaldagi qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida taklif kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va M.Z. Usmonov zimmasiga yuklansin.
Oʻzbekiston Respublikasi Prezidentining istiqbolli yosh pedagog va ilmiy kadrlar malakasini oshirish “Isteʼdod” jamgʻarmasi Boshqaruvining yangi tarkibini tasdiqlash toʻgʻrisida
(decree, 2025-11-26)

1. Oʻzbekiston Respublikasi Prezidentining istiqbolli yosh pedagog va ilmiy kadrlar malakasini oshirish “Isteʼdod” jamgʻarmasi Boshqaruvining tarkibi tasdiqlansin. Jamgʻarma Boshqaruvining tarkibidagi shaxslar boshqa ishga oʻtgan taqdirda ushbu lavozimga yangi tayinlangan shaxslar Boshqaruv tarkibiga kiritilishi belgilansin. 2. Oʻzbekiston Respublikasi Prezidentining 2003-yil 1-iyuldagi PF––3272-sonli Farmonining 1-ilovasi oʻz kuchini yoʻqotgan deb hisoblansin.
YILLIK ISHLAB CHIQARISH HAJMLARINI SHAKLLANTIRISH, MOLIYALASHTIRISH HAMDA AJRATILGAN MABLAGʻLAR MAQSADLI VA SAMARALI SARFLANISHINI NAZORAT QILISH TARTIBI TOʻGʻRISIDA NIZOMNI TASDIQLASH HAQIDA
(other, 2025-04-01)

Oʻzbekiston Respublikasi Prezidentining 2004-yil 16-martdagi PF-3407-sonli “Kinomatografiya sohasida boshqarishni takomillashtirish toʻgʻrisida”gi Farmoni (Oʻzbekiston Respublikasi Qonun hujjatlari toʻplami, 2004-y., 11-son, 126-modda) va Oʻzbekiston Respublikasi Vazirlar Mahkamasining 2004-yil 17-martdagi 126-sonli “Oʻzbekkino” Milliy agentligi faoliyatini tashkil etish toʻgʻrisida”gi qaroriga (Oʻzbekiston Respublikasi Qonun hujjatlari toʻplami, 2004-y., 11-son, 128-modda) muvofiq, “Oʻzbekkino” Milliy agentligi va Oʻzbekiston Respublikasi Moliya vazirligi qaror qiladi: 1. Yillik ishlab chiqarish hajmlarini shakllantirish, moliyalashtirish hamda ajratilgan mablagʻlar maqsadli va samarali sarflanishini nazorat qilish tartibi toʻgʻrisidagi nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtgandan soʻng oʻn kun muddatdan keyin kuchga kiradi.
ISTEʼMOLChILARNING ELEKTR QURILMALARIDAN TEXNIK FOYDALANISh QOIDALARINI TASDIQLASh TOʻGʻRISIDA
(order, 2021-08-10)

Oʻzbekiston Respublikasining “Mehnatni muhofaza qilish toʻgʻrisida”gi Qonuni, Oʻzbekiston Respublikasi Vazirlar Mahkamasining 1992-yil 29-apreldagi 210-sonli “Sobiq SSSRning qonuniy hujjatlarini qayta koʻrib chiqish boʻyicha ishlarni tashkil etish toʻgʻrisida”gi qarori va Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan tasdiqlangan “Oʻzdavenergonazorat” davlat inspeksiyasi toʻgʻrisidagi nizomga asosan, buyuraman: 1. Ilova* qilinayotgan “Isteʼmolchilarning elektr qurilmalaridan texnik foydalanish qoidalari” tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab, 10 kun oʻtganidan soʻng kuchga kiritilsin. 3. Mazkur buyruq kuchga kirgan kundan boshlab SSSRning energetika va elektrlashtirish vazirligining Davlat elektr energetikada nazorat bosh boshqarmasi tomonidan 1984-yil 21-dekabrda tasdiqlangan “Isteʼmolchilarning elektr qurilmalarini texnikaviy ekspluatatsiya qilish qoidalari” Oʻzbekiston Respublikasi hududida qoʻllanilmasin. 4. Ushbu buyruqning bajarilishini nazorat qilishni oʻz zimmamda qoldiraman.
SANOATDA VA KONChILIKDA IShLARNING BEXATAR OLIB BORILIShINI NAZORAT QILISh AGENTLIGINI OʻZBEKISTON RESPUBLIKASI SANOATDA, KONChILIKDA VA KOMMUNAL-MAIShIY SEKTORDA IShLARNING BEXATAR OLIB BORILIShINI NAZORAT QILISh DAVLAT INSPEKSIYASIGA AYLANTIRISh TOʻGʻRISIDA
(decree, 2018-12-12)

Oʻzbekiston Respublikasi Prezidentining “Respublika davlat boshqaruvi organlari tizimini takomillashtirish toʻgʻrisida” 2003-yil 9-dekabrdagi PF-3358-son Farmoniga muvofiq va Sanoatda, gaz taʼminoti hamda kon nazorati sohasida boshqaruv tuzilmasini yanada takomillashtirish va ishlarning bexatar olib borilishini nazorat qilish samaradorligini taʼminlash maqsadida: 1. Sanoatda va konchilikda ishlarning bexatar olib borilishini nazorat qilish agentligi Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi (“Sanoatkontexnazorat” davlat inspeksiyasi)ga aylantirilsin, 3. Belgilab qoʻyilsinki, Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi qayta tashkil etilayotgan Sanoatda va konchilikda ishlarning bexatar olib borilishini nazorat qilish agentligining huquqiy vorisi hisoblanadi. 4. Oʻzbekiston Respublikasi Prezidentining “Oʻzbekiston Respublikasi Sanoatda va konchilikda ishlarning bexatar olib borilishini nazorat qilish davlat qoʻmitasini Sanoatda va konchilikda ishlarning bexatar olib borilishini nazorat qilish agentligiga aylantirish toʻgʻrisida” 2000-yil 7-fevraldagi PF–2535-son Farmoni oʻz kuchini yoʻqotgan deb hisoblansin. 5. Oʻzbekiston Respublikasi Vazirlar Mahkamasi bir hafta muddatda Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi faoliyatini tashkil etish masalalari boʻyicha qaror qabul qilsin. 6. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH VA BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Oʻzbekiston Xotin-qizlar qoʻmitasi faoliyatini qoʻllab-quvvatlash borasidagi qoʻshimcha chora-tadbirlar toʻgʻrisida” 2004-yil 25-maydagi PF-3434-son Farmonini bajarish yuzasidan Vazirlar Mahkamasi qaror qiladi: 2. Quyidagilar: Vazirlar Mahkamasining 1991-yil 1-martdagi 33-f-son farmoyishi; Vazirlar Mahkamasining “Ijtimoiy koʻnikma markazlari faoliyatini takomillashtirish toʻgʻrisida” 2002-yil 16-maydagi 162-son qarorining 4-bandi oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi Qurolli Kuchlarining serjantlik tarkibi lavozimlarida harbiy xizmatni oʻtash uchun shartnoma tuzish tartibi toʻgʻrisida yoʻriqnomani tasdiqlash haqida
(resolution, 2007-06-03)

Oʻzbekiston Respublikasi Vazirlar Mahkamasining 2004-yil 12-apreldagi 170-sonli “Oʻzbekiston Respublikasi Qurolli kuchlari serjantlarining statusi toʻgʻrisida”gi qarorini bajarish maqsadida qaror qiladi: 1. Oʻzbekiston Respublikasi Qurolli Kuchlarining serjantlik tarkibi lavozimlarida harbiy xizmatni oʻtash uchun shartnoma tuzish tartibi toʻgʻrisida yoʻriqnoma ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin kuchga kiradi
“Oʻzbekiston adabiyoti va sanʼati” gazetasini qoʻllab-quvvatlash toʻgʻrisida
(resolution, 2021-02-22)

“Oʻzbekiston adabiyoti va sanʼati” gazetasining mamlakatimiz madaniy va maʼnaviy hayotida, adabiyot va sanʼatimizni rivojlantirish, yosh ijodkorlarning isteʼdodini roʻyobga chiqarish va tarbiyalashda tutgan alohida oʻrnini eʼtiborga olib, milliy va umuminsoniy qadriyatlarni, xalqimizning boy tarixiy-ilmiy, adabiy merosini, jahon adabiyoti va madaniyati yutuqlarini targʻib etish hamda jamiyatimizda amalga oshirilayotgan islohotlarni yoritishda ijodkor ziyolilarning salohiyatidan yanada samarali foydalanish borasidagi faoliyatini moddiy jihatdan qoʻllab-quvvatlash maqsadida Vazirlar Mahkamasi qaror qiladi: 1. Gazeta muassislari — Madaniyat ishlari vazirligi (F. Zokirov), Oʻzbekiston Yozuvchilar uyushmasi (A. Oripov), noshir — “Sharq” nashriyot-matbaa aksiyadorlik kompaniyasi (B. Alimov) tahririyatning moddiy-texnik ahvolini yaxshilash, ijodiy jamoasini yosh, iqtidorli kuchlar bilan mustahkamlash va xodimlar uchun zarur ish sharoiti yaratishga qaratilgan tadbirlar rejasini bir oy muddatda ishlab chiqsinlar va amalga oshirsinlar. 2. Toshkent shahar hokimligi (R. Shoabdurahmonov) Matbuotchilar koʻchasi, 32-uyda joylashgan tahririyat xizmat xonalarini joriy taʼmirlashni amalga oshirsin. 3. Oʻzbekiston Respublikasi Moliya vazirligi (M. Nurmurodov) 2004-yilda gazeta tahririyatiga bosmaxona qogʻozi, kompyuterlar va boshqa texnik jihozlar olish va xodimlarni moddiy jihatdan qoʻllab-quvvatlash uchun Vazirlar Mahkamasining zaxira jamgʻarmasi hisobidan 60 mln soʻm mablagʻ ajratsin. 4. Gazeta tahririyatiga ijodiy xodimlar va mualliflarga qalam haqini shartnoma asosida hamda kelishilgan narxlarda ish haqi fondiga ajratiladigan mablagʻlar doirasida toʻlashga ruxsat berilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. A. Azizxoʻjayev zimmasiga yuklansin.
OʻZBEKISTON RESPUBLIKASINING DIPLOMATIK PASPORTI BERILADIGAN MANSABDOR SHAXSLAR ROʻYXATIGA QOʻSHIMCHA KIRITISH TOʻGʻRISIDA
(resolution, 2019-12-06)

Xalqaro tashkilotlarda ishlayotgan Oʻzbekiston Respublikasi fuqarolarining manfaatlari himoya qilinishini taʼminlash maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston Respublikasi fuqarolarining chet elga borishlari tartibini va Oʻzbekiston Respublikasining diplomatik pasporti toʻgʻrisidagi nizomni tasdiqlash haqida” 1995-yil 6-yanvardagi 8-son qarori bilan tasdiqlangan 6-roʻyxat (3-ilova) quyidagi mazmundagi xatboshi bilan toʻldirilsin: “Oʻzbekiston Respublikasi davlat organlari liniyasi boʻyicha xalqaro tashkilotlarga diplomatik lavozimlarga tenglashtirilgan lavozimlarda ishlash uchun yuborilgan Oʻzbekiston Respublikasining fuqarolari — Oʻzbekiston Respublikasi Hukumatining qaroriga koʻra”.
UMUMTAʼLIM MAKTABLARI OʻQITUVChILARINING MEHNATINI RAGʻBATLANTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2012-12-30)

Umumtaʼlim muassasalari oʻqituvchilarining, eng avvalo, boshlangʻich sinflar oʻqituvchilarining mehnatini moddiy ragʻbatlantirishni yanada kuchaytirish maqsadida Vazirlar Mahkamasi qaror qiladi: 1. 2004-yil 1-sentabrdan boshlab: umumtaʼlim muassasalari oʻqituvchilariga sinf rahbarligi uchun amaldagi har oylik qoʻshimcha haq eng kam oylik ish haqining 50 foizidan 100 foizigacha miqdorda; umumtaʼlim muassasalari oʻqituvchilariga daftarlarni tekshirganlik uchun amaldagi har oylik qoʻshimcha haq eng kam oylik ish haqining oʻrta hisobda 30 foizidan 50 foizigacha miqdorda oshirilsin. 2. Oʻzbekiston Respublikasi Moliya vazirligi ushbu qarorga muvofiq 2004-yil 1-sentabrdan boshlab umumtaʼlim muassasalari oʻqituvchilari ish haqiga ustamalar va qoʻshimchalarning oshirilishi bilan bogʻliq xarajatlar uchun budjetdan zarur mablagʻlar ajratsin. 3. Vazirlar Mahkamasining 1997-yil 20-avgustdagi 409-son qarori 1-bandining umumtaʼlim maktablari hamda barcha tur va nomdagi maktab-internatlarning oʻqituvchilariga qoʻshimcha haq toʻlashga doir qismi (Oʻzbekiston Respublikasi QT, 1997-y., 8-son, 29-modda) oʻz kuchini yoʻqotgan deb hisoblansin. 4. Oʻzbekiston Respublikasi Adliya vazirligi Xalq taʼlimi vazirligi, Moliya vazirligi bilan birgalikda bir oy muddatda amaldagi qonun hujjatlariga ushbu qarordan kelib chiqadigan oʻzgartirishlar va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va A.A. Azizxoʻjayev zimmasiga yuklansin.
MEHNATGA HAQ TOʻLAShNING YaGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 2006-06-20)

Oʻzbekiston Respublikasi Prezidentining “2004-yil 1-avgustdan ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2004-yil 1-iyuldagi PF-3450-son Farmonini bajarish yuzasidan hamda ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. Boshlangʻich razryadning eng kam oylik ish haqining belgilangan tarif stavkasi mehnatga haq toʻlashning Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining 2000-yil 20-iyuldagi 280-son qarori 2004-yil 1-avgustdan boshlab oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
BANKLARARO KREDIT BYuROSI VA TIJORAT BANKLARI OʻRTASIDA MAʼLUMOTLAR AYIRBOShLANIShI HAMDA KREDIT TARIXI TOʻGʻRISIDA AXBOROTNI TAQDIM ETISh TARTIBI TOʻGʻRISIDA NIZOMNI TASDIQLASh HAQIDA
(resolution, 2012-02-09)

“Oʻzbekiston Respublikasining Markaziy banki toʻgʻrisida”gi Oʻzbekiston Respublikasi Qonunining 7, 17-moddalariga hamda Oʻzbekiston Respublikasi Vazirlar Mahkamasining 2004-yil 23-apreldagi 197-sonli “Qarz oluvchilarning kredit tarixi toʻgʻrisidagi axborotni hisobga olish tizimini shakllantirish chora-tadbirlari toʻgʻrisida”gi qaroriga muvofiq Markaziy bank Boshqaruvi qaror qiladi: 1. “Banklararo kredit byurosi va tijorat banklari oʻrtasida maʼlumotlar ayirboshlanishi hamda kredit tarixi toʻgʻrisida axborotni taqdim etish tartibi toʻgʻrisida” nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng 10 kundan keyin kuchga kiritilsin.
KREDIT AXBOROTI MILLIY INSTITUTINING MAʼLUMOTLAR BAZASINI ShAKLLANTIRISh HAMDA BANKLARARO KREDIT BYuROSIGA VA TIJORAT BANKLARIGA KREDIT AXBOROTI TAQDIM ETISh TARTIBI TOʻGʻRISIDA NIZOMNI TASDIQLASh HAQIDA
(resolution, 2006-04-28)

“Oʻzbekiston Respublikasining Markaziy banki toʻgʻrisida”gi Oʻzbekiston Respublikasi Qonunining 7, 17-moddalariga hamda Oʻzbekiston Respublikasi Vazirlar Mahkamasining “Qarz oluvchilarning kredit tarixi toʻgʻrisidagi axborotni hisobga olish tizimini shakllantirish chora-tadbirlari toʻgʻrisida” 2004-yil 23-apreldagi 197-sonli qaroriga muvofiq Markaziy bank Boshqaruvi qaror qiladi: 1. “Kredit axboroti milliy institutining maʼlumotlar bazasini shakllantirish hamda Banklararo kredit byurosiga va tijorat banklariga kredit axboroti taqdim etish tartibi toʻgʻrisida” nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng 10 kundan keyin kuchga kiritilsin.
2004 YIL 1 AVGUSTDAN ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TOʻGʻRISIDA
(decree, 2005-04-13)

Respublika aholisining turmush darajasini yanada oshirish va fuqarolarning ijtimoiy muhofazasini kuchaytirish maqsadida: 1. 2004-yilning 1-avgustidan boshlab budjet muassasalari va tashkilotlari xodimlarining ish haqi, barcha turdagi pensiyalar va ijtimoiy nafaqalar, oliy oʻquv yurtlari talabalarining, oʻrta maxsus, kasb-hunar bilim yurtlari oʻquvchilarining stipendiyalari oʻrtacha 1,3 baravar oshirilsin. 2. 2004-yilning 1-avgustidan boshlab Oʻzbekiston Respublikasi hududida eng kam: ish haqi — oyiga 6530 soʻm; yoshga doir pensiyalar — oyiga 12920 soʻm; yagona tarif setkasi boʻyicha boshlangʻich (nolinchi) razryad — oyiga 6530 soʻm; bolalikdan nogironlarga beriladigan nafaqa — oyiga 12920 soʻm; zarur ish stajiga ega boʻlmagan keksa yoshdagi va mehnatga layoqatsiz fuqarolarga beriladigan nafaqa oyiga 7825 soʻm miqdorida belgilansin. 3. Belgilab qoʻyilsinki, ish haqiga qoʻshiladigan ustama va qoʻshimcha haqlarning barcha turlari, shuningdek, pensiyalar, ikki yoshgacha boʻlgan bolalarni tarbiyalayotgan onalarga, bolali oilalarga beriladigan nafaqalar hamda eng kam ish haqiga nisbatan belgilangan kompensatsiya va boshqa toʻlovlar 2004-yil 1-avgustidan boshlab mazkur Farmonda belgilangan eng kam ish haqi miqdoridan kelib chiqqan holda amalga oshiriladi. 4. Oʻzbekiston Respublikasi Mehnat va aholini ijtimoiy muhofaza qilish vazirligi vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, budjetdan moliyalanadigan tashkilot hamda muassasalar bilan birgalikda pensiyalar, nafaqalar, stipendiyalar, budjet muassasalari va tashkilotlari xodimlarining mansab maoshlari miqdorini mazkur Farmondan kelib chiqqan holda oʻz vaqtida qayta hisoblab chiqishni taʼminlasin. 5. Budjet muassasalari va tashkilotlari xodimlarining ish haqi, pensiyalar, nafaqa va stipendiyalarning oshirilishi bilan bogʻliq xarajatlar Respublika Davlat budjeti va budjetdan tashqari Pensiya jamgʻarmasi hisobidan amalga oshirilsin. 6. Xoʻjalik hisobidagi korxona va tashkilotlar 2004-yilning 1-avgustidan boshlab ish haqi miqdorini mazkur Farmonda belgilangan eng kam ish haqiga muvofiq ishlab chiqarish samaradorligini oshirish va mehnat sarfini kamaytirish hisobidan amalga oshirsin. 7. Oʻzbekiston Respublikasi Prezidentining 2003-yil 2-apreldagi PF–3231-son Farmoni oʻz kuchini yoʻqotgan deb hisoblansin. Oʻzbekiston Respublikasi Adliya vazirligi bir oy muddatda Vazirlar Mahkamasiga mazkur Farmondan kelib chiqadigan oʻzgartish va qoʻshimchalar kiritish toʻgʻrisida takliflar kiritsin. 8. Oʻzbekiston Respublikasi Vazirlar Mahkamasi mazkur Farmonni amalga oshirish yuzasidan bir hafta muddat ichida qaror qabul qilsin. 9. Mazkur Farmon matbuotda eʼlon qilinsin.